EkBass/fiwiki-20250220-pages-articles huggingface dataset:
Ilkka Hollo

Ilkka Pentti Hollo (s. 10. marraskuuta 1944 Tampere) on suomalainen kenraaliluutnantti evp, joka toimi viimeiseksi urallaan pääesikunnan päällikkönä. Hollo syntyi varastopäällikkö Jorma Hollon ja konttoristi Anna Tirkkosen perheeseen. Hänen ensimmäinen puolisonsa (1967–1970) oli Riitta Sassi ja toinen vuodesta 1971 on Pirjo Tuulikki Iskanius. Hollo tuli ylioppilaaksi vuonna 1963 ja valmistui Kadettikoulusta vuonna 1967 ja Sotakorkeakoulusta vuonna 1977, kapteenikurssin hän oli suorittanut vuonna 1971. Hän toimi Hämeen jääkäripataljoonassa koulutusupseerina ja komppanianpäällikkönä vuosina 1967–1968, Reserviupseerikoulussa koulutusupseerina vuosina 1968–1972 ja koulun johtajana vuosina 1991–1992. Pääesikunnan esikuntaupseeri Hollo oli vuosina 1972–1975 ja 1977–1980, puolustusvoimain komentajan adjutantti vuosina 1980–1984, sotilasasiamies Oslossa vuosina 1984–1988, Karjalan jääkäripataljoonan komentaja vuosina 1988–1990, Pohjois-Karjalan prikaatin komentaja vuonna 1990 ja Lapin sotilasläänin komentaja vuosina 1993–1994. Puolustusministeriön puolustuspoliittisen osaston päälliköksi hänet nimitettiin vuonna 1994. Hollo ylennettiin vänrikiksi vuonna 1964, luutnantiksi vuonna 1967, yliluutnantiksi vuonna 1970, kapteeniksi vuonna 1973, majuriksi vuonna 1978, everstiluutnantiksi vuonna 1986, everstiksi vuonna 1990 ja kenraalimajuriksi vuonna 1993. Hollo erosi Suomen puolustusvoimien palveluksesta kenraaliluutnanttina ja Puolustusvoimain pääesikunnan päällikkönä vuoden 2002 lopussa. Hänen seuraajansa tehtävässä oli kenraaliluutnantti Kari Rimpi. == Lähteet == Luokka:Suomalaiset kenraalit Luokka:Vuonna 1944 syntyneet Luokka:Elävät henkilöt
Pekka Korhonen (tilastotieteilijä)

Pekka Juhani Korhonen (26. marraskuuta 1944 Kuopio – 24. tammikuuta 2024 Vihti) oli suomalainen tilastotieteilijä. Hän oli Helsingin kauppakorkeakoulun tilastotieteen professori vuodesta 1988. Hänen tutkimuskohteensa oli taloustieteellisessä tutkimuksessa sovellettava tilastotiede.Facta 2001, Täydennysosa 1990, WSOY 1990, s. 325 Hänet on haudattu Hietaniemen hautausmaalle Helsinkiin. == Lähteet == Luokka:Suomalaiset tilastotieteilijät Luokka:Suomalaiset professorit Luokka:Helsingin kauppakorkeakoulun professorit Luokka:Vuonna 1944 syntyneet Luokka:Vuonna 2024 kuolleet
Urpo Kortela

Urpo Kauko Juhani Kortela (s. 1945) on suomalainen tekniikantutkija. Hän on ollut Oulun yliopiston säätö- ja systeemitekniikan professori vuodesta 1986. Hänen tutkimuskohteensa on ollut prosessinohjaus.Facta 2001, Täydennysosa 1990, WSOY 1990, s. 325WSOY Iso Tietosanakirja 4. osa, s. 441, WSOY 1997 == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Vuonna 1945 syntyneet Luokka:Elävät henkilöt
Markku Koskenvuo

Markku Juhani Koskenvuo (s. 1945) on suomalainen lääkäri. Hän on ollut Turun yliopiston kansanterveystieteen professori vuosina 1989–2004.Facta 2001, Täydennysosa 1990, WSOY 1990, s. 325 Hän on tutkinut sepelvaltimotaudin epidemiologiaa.WSOY Iso Tietosanakirja 4. osa, s. 446, WSOY 1997 Hän on ollut Helsingin yliopiston dosentti vuodesta 1983.Helsingin yliopiston opettajat ja virkamiehet ja vuodesta 2004 epidemiologian professori.Markku Koskenvuo, Tuhat-tutkimustietojärjestelmä Koskenvuon veli on professori Kimmo Koskenvuo. == Lähteet == Luokka:Suomalaiset lääkärit Luokka:Suomalaiset professorit Luokka:Turun yliopiston professorit Luokka:Vuonna 1945 syntyneet Luokka:Elävät henkilöt
Manfred Mann’s Earth Band

thumb|Manfred Mann’s Earth Band esiintymässä Saksassa 2010 Manfred Mann’s Earth Band on brittiläinen progressiivista rockia ja poppia soittava yhtye. Sen perusti 1970-luvun alussa eteläafrikkalaissyntyinen Manfred Mann, joka oli aiemmin soittanut yhtyeissä Manfred Mann ja Manfred Mann Chapter Three. Earth Bandin musiikki oli Mannin aikaisempiin yhtyeisiin verrattuna perinteisempää rockia. Yhtyeen albumi The Roaring Silence (1976) nousi top teniin, ja albumilta otettu Springsteen-cover ”Blinded by the Light” nousi singlelistan ykköseksi. Yhtye toimii edelleen.Artist Biography, Richie Unterberger, AllMusic ==Nykyiset jäsenet== * Manfred Mann * Jimmy Copley * Mick Rogers * Robert Hart * Steve Kinch == Diskografia == * Manfred Mann's Earth Band (1972) * Glorified Magnified (1972) * Messin' (1973) * Solar Fire (1973) * The Good Earth (1974) * Nightingales & Bombers (1975) * The Roaring Silence (1976) * Watch (1978) * Angel Station (1979) * Chance (1980) * Somewhere in Afrika (1983) * Criminal Tango (1986) * Masque (1987) * Soft Vengeance (1996) * 2006 (2004) ==Vierailut Suomessa== Manfred Mann’s Earth Band on vieraillut usein Suomessa. Helsingissä yhtye on esiintynyt ainakin Tavastialla 10.10.1973Helsingin Sanomat 10.10.1973, sivu 43Helsingin Sanomat 12.10.1973, sivu 23: ”Maanläheinen Manfred”. Kulttuuritalon konsertti oli 29.11.1976 Helsingin Sanomat 29.11.1976, sivu 12, ”Viikon musiikkitapahtumia”, ja Finlandiatalossa yhtye esiintyi 2.4.1979. Helsingin Sanomat 2.4.1979, sivu 36 Konsertti Tavastialla oli vuorossa 11.10.1996. Helsingin Sanomat 11.10.1996, sivu 50 1974 Manfred Mann’s Earth Band esiintyi Yleisradion tuottamassa Plyysiä ja hyvää musiikkia -Pohjoisvisiosarjan osassa 3. Ohjelma kuvattiin TV1:n Pasilan televisiostudiossa ja lähetettiin Yle TV:1:ssä 5.12.1974. Ohjelma lähetettiin myös Ruotsin, Norjan ja Tanskan televisioissa. Helsingin Sanomat 5.12.1974, tv-palsta: ”Säveliä meiltä ja muualta” ==Lähteet== ==Aiheesta muualla== * Yhtyeen kotisivut Luokka:Brittiläiset yhtyeet
Brovello-Carpugnino

Brovello-Carpugnino on kunta Pohjois-Italiassa Verbano-Cusio-Ossolan maakunnassa Piemonten alueella. Brovellon naapurikunnat ovat Armeno, Gignese, Lesa, Massino Visconti ja Stresa. == Lähteet == Luokka:Verbano-Cusio-Ossolan maakunnan kunnat
Bee

Bee on kunta Pohjois-Italiassa Verbano-Cusio-Ossolan maakunnassa Piemonten alueella. Been naapurikunnat ovat Arizzano, Ghiffa, Premeno ja Vignone. == Lähteet == Luokka:Verbano-Cusio-Ossolan maakunnan kunnat
Suomen Muotoilukasvatusseura

Suomen Muotoilukasvatusseura (SuoMu ry) on muotoiluoppimiseen vihkiytynyt yhdistys. SuoMu tuottaa oppimateriaalia ja alan tutkimusta, toimii eri kohderyhmien parissa tapahtumissa ja kouluissa sekä suunnittelee konsepteja opetukseen ja yrityksille. SuoMu perustettiin vuonna 2013 edistämään muotoilukasvatuksen käyttöä. SuoMun toiminnassa on mukana eri alojen muotoilijoita, opettajia, kädentaitajia sekä kulttuuri-, viestintä- ja markkinointialan tekijöitä. SuoMu tuottaa opetus- ja tapahtumasisältöjä sekä tekee yhteistyötä opetus- ja kulttuurialan toimijoiden kanssa. Vuonna 2014 SuoMu julkaisi muotoilukasvatusta peruskouluun yhteistyössä Taiteen edistämiskeskuksen ja Designmuseon kanssa. SuoMu tekee yleisötyötä tuottamalla SuoMun Kiertävän Muotoilukoulun tapahtumia muun muassa kirjastoissa, kulttuuritaloilla ja yleisötapahtumissa. Kiertävä muotoilukoulu tekee yhteistyötä koulujen kanssa työpajojen ja projektien muodossa. SuoMun ohjaajat ovat muotoilijoita, opettajia ja muotoilua ammatissaan käyttäviä eri alojen toimijoita, joille toiminta tarjoaa uudenlaisen ammatillisen kentän yleisötyön, opetuksen ja ohjaustoiminnan parissa. == Aiheesta muualla == * Verkkosivut * SuoMu Mediassa: http://www.muotoilukasvatus.info/mediassa/ * Yle Puhe: http://areena.yle.fi/1-2756162 * Uutta Helsinkiä: http://www.uuttahelsinkia.fi/fi/uutiset/2015-10-14/muotoilukasvatuksen-paikka- peruskoulussa * Opettaja-lehti: http://www.opettaja.fi/cs/opettaja/jutut&juttuID;=1408911954167 Luokka:Suomalaiset kulttuurijärjestöt
Paavo Nurmen kotimuseo

Paavo Nurmen kotimuseo on Paavo Nurmen lapsuudenkotiin Turkuun perustettu kotimuseo. Nurmi asui huoneen ja keittiön käsittävässä perheen asunnossa vuodesta 1903, jolloin perheen isä osti asunnon, vuoteen 1932, jolloin hän lopullisesti muutti pois kotoa, joskin hän oli jo asunut muualla opintojen ja urheilun vuoksi. Isä kuoli 1910, ja perheen äidin Matildan kuoltua 1936 asunto oli Nurmen sisarusten hallussa vuoteen 1960, minkä jälkeen asunnon kunto alkoi heiketä. Turun kaupunki kunnosti asunnon, ja se avattiin yleisölle 10. kesäkuuta 1997.Paavo Nurmen kotimuseo, Urheilumuseo.fi Urheilumuseo vuokrasi asunnon Turun kaupungilta vuodesta 2000 alkaen ja sisusti sen museoksi. Asunnossa on osittain alkuperäistä Nurmen aikaista esineistöä. Lisäksi sinne on hankittu aikakauden tyypillisiä esineitä. Museo on avoinna Nurmen syntymäpäivänä 13. kesäkuuta ja sopimuksen mukaan muulloinkin. ==Lähteet== ==Aiheesta muualla== * Paavo Nurmen kotimuseon mobiiliopas * Paavo Nurmen kotimuseo, Turun urheiluliitto Luokka:Turun museot Luokka:Suomen kotimuseot‎ Luokka:Paavo Nurmi Luokka:Turun suojellut rakennukset Luokka:VII kaupunginosa
Esa Arra

Esa Kultimo Arra (25. syyskuuta 1911 Helsinki – 4. joulukuuta 1977 New York)Kuolleet: Päätoimittaja Esa Arra, Uusi Suomi, 1977, No 330, sivu 4, julkaistu 8.12.1977 oli amerikansuomalainen New Yorkissa asunut toimittaja ja ulkomaankirjeenvaihtaja.Fold3 : Esa Arra personal details MyHeritage : USA kansalaistamisrekisterit : Arra, Esa KultimoFold3 : Naturalization index : Esa Arra Arra oli New Yorkissa ilmestyneen suomen- ja englanninkielisen New Yorkin Uutiset -lehden päätoimittajana. Hän toimi myös vuodesta 1956 aina 1960-luvun lopulle saakka Uusi Suomi -lehden avustajana Yhdysvalloissa.Laura Pekonen : Suomalaiset Yhdysvaltain-kirjeenvaihtajat 1966-2003, Tiedotusopin pro gradu tutkielma, Tampereen yliopisto, Tiedotusopin laitos, joulukuu 2005, sivu 11 Arra lähetti myös radioraportteja Yleisradiolle muun muassa Yhdistyneiden kansakuntien istunnoista. Arra kävi Helsingin lyseota ja opiskeli Turun yliopistossa. Ennen varsinaisen lehtimiesuransa alkua hän toimi liikealalla. Myöhemmin ennen Yhdysvaltoihin siirtymistään Arra oli toimittajana sanomalehti Ajassa, Suomenmaassa sekä Uudessa Suomessa. Suomessa ollessaan Arra hoiti lisäksi mm. Kansalaisvastuu ry:n sihteerin ja Oy Alkoholiliikkeen sanomalehtisihteerin virkoja. Press and Publicityn kirjeenvaihtajana Arra oli Tukholmassa vuosina 1944–1948. Viimeksimainittuna vuonna hänestä New Yorkin Uutisten päätoimittaja. Arran julkaisutoiminnasta mainittakoon teokset Kerenskistä Kekkoseen ja Kaivopuiston kuningatar. == Teoksia == * Kansallisseura Imatra täyttää 70 vuotta : 1891-1961. Finnish Newspaper Co., Brooklyn, New York 1961 * Illinoisin suomalaiset. Illinois Finnish-American Historical Society, Minnesota 1971 * Kerenskistä Kekkoseen : henkilökuvia tämän päivän ja menneiden vuosikymmenten vaikuttajista. Gummerus 1972 == Suomennoksia == * Kuvaelmia Amerikan suomalaisten siirtolaisten elämän eri vaiheista : valikoima Amerikan äänen suomenkielisistä radiolähetyksistä vuosina 1952-1953 ; teksti John I. Kolehmainen ; suom. Esa Arra, Henrik Roos. J. I. Kolehmainen, Tiffin, Ohio 1983 == Lähteet == Luokka:Amerikansuomalaiset henkilöt Luokka:Ulkomaankirjeenvaihtajat Luokka:Vuonna 1911 syntyneet Luokka:Vuonna 1977 kuolleet
Futarkia

Futarkia on ekonomisti Robin Hansonin kuvailema hallintomuoto, jossa valitut virkamiehet käyttävät ennustemarkkinoita hyväkseen määritellessään positiivisinta menettelytapaa. == Esimerkki ennustemarkkinoiden käytöstä == Hallinnolla on päätettävään pitäisikö tiettyä infrastruktuuriprojektia rahoittaa. Futarkiassa luodaan tällöin kaksi ennustemarkkinaa, joissa ihmiset lyövät vetoa onko bruttokansantuote isompi vai pienempi esimerkiksi vuoden kuluttua päätöksestä. Markkinan sulkeuduttua katsotaan kummalla vaihtoehdolla bruttokansantuote arvioidaan olevan suurempi ja tehdään päätös sen mukaan. Vuoden kuluttua on tiedossa oikea sen hetkinen bruttokansantuote. Tällöin ennustemarkkinoissa oikein arvioineet voittavat rahaa ja väärin arvioineet häviävät. ==Aiheesta muualla== * Akateeminen talousblogi Luokka:Taloustiede
Bull vs. Vertti

Bull vs. Vertti on 19. syyskuuta 2016 Fox-kanavalla alkanut tositelevisiosarja, jossa personal trainerit Jari "Bull" Mentula ja Vertti Harjuniemi kilpailevat valmentajina. Sarjan jokaisessa jaksossa seurataan kahta kilpailijaa, jossa heidät laitetaan kisaamaan keskenään erilaisissa lihasvoimaa vaativissa lajeissa. Voittajaksi selviytyy se parivaljakko joka onnistuu saamaan seuraavan kymmenen viikkoa kestäneessä fyysisessä ja henkisessä valmennuksessa suurimmat muutokset aikaiseksi.Jari "Bull" Mentula: "Jos peilikuva miellyttää, pysykää sohvalla ja syökää sontaa!" == Jaksot == Jakso Nimi Jarin joukkue Vertin joukkue Voittaja Ensiesitys 1\. Lainvalvojat Harriet Emilia Vertin joukkue 19. syyskuuta 2016 2\. Saliveikot Pasi Petri Jarin joukkue 26. syyskuuta 2016 3\. Fitness kissat Jenni Virpi Jarin joukkue 3. lokakuuta 2016 4\. Teräskuntoon Marko Epi Jarin joukkue 10. lokakuuta 2016 5\. Mimmit tikkiin Jutta Sari Jarin joukkue 17. lokakuuta 2016 6\. Voimakaksikko Ritu Sari Jarin joukkue 24. lokakuuta 2016 7\. Hymypojat fittiin Jussi Paavo Vertin joukkue 31. lokakuuta 2016 8\. Opettajat liikuntaopissa Sari Mari Vertin joukkue 7. marraskuuta 2016 9\. Hevari ja IT-mies Jani Tommi Jarin joukkue 14. marraskuuta 2016 10\. Kymppikuntoon 21. marraskuuta 2016 == Lähteet == Luokka:2010-luvun suomalaiset tositelevisiosarjat
Andien diplomaattinen kriisi 2008

Andien diplomaattisella kriisillä viitataan Kolumbian, Ecuadorin ja Venezuelan välirikkoon vuonna 2008. Kriisi ei johtanut sotaan ja se saatiin lopulta ratkaistua diplomatian keinoin. Kriisi alkoi, kun Kolumbian ilmavoimat hyökkäsi FARCin leiriä vastaan Ecuadorin puolella tappaen FARCin päällystöön kuuluneen Raúl Reyesin. Kolumbian silloinen presidentti Álvaro Uribe ilmoitti Kolumbian asevoimien operaatiosta Ecuadorille jälkikäteen pahoitellen tapausta. Ecuadorin presidentti Rafael Correa tuomitsi rajaloukkauksen ja kutsui iskua kylmäveriseksi (FARC-sissejä vastaan hyökättiin heidän nukkuessaan). Ecuador kutsui diplomaattinsa pois Kolumbiasta vaatien Kolumbialta anteeksipyyntöä. Venezuelan entinen presidentti Hugo Chávez kutsui iskua pelkurimaiseksi, kehui Reyesia ”hyväksi vallankumoukselliseksi” ja sanoi Venezuelan olevan valmis puolustamaan Ecuadoria. Chávez vertasi Kolumbian toimia Israelin toimiin Lähi-idässä ja varoitti Kolumbiaa olemaan hyökkäämästä Venezuelaan. Venezuela sulki Kolumbian suurlähetystön, kutsui suurlähettiläänsä kotiin Kolumbiasta ja lähetti joukkoja Kolumbian rajalle. Myös Nicaragua ilmoitti välirikosta Kolumbian kanssa. Useat Latinalaisen Amerikan maat (esimerkiksi Brasilia ja Meksiko) tuomitsivat Kolumbian iskun. Fidel Castro tuomitsi iskun ja sanoi sen olleen "hirveä rikos". Kritiikkiä Kolumbian iskua kohtaan herätti myös se, että FARCin kanssa oltiin neuvottelemassa panttivankien vapauttamisesta, jossa Reyes oli keskeisessä roolissa. Uribe ilmoitti, että Kolumbialla on oikeus puolustaa itseään Ecuadorissa oleskelevien FARC-sissien aggressioilta ja syytti Correan vastaanottaneen rahaa äärivasemmistolaiselta sissiliikkeeltä. Correa kiisti syytteet ja totesi, että viidakkoalueita on ”työlästä valvoa”. Yhdysvallat tuki Kolumbiaa kriisissä ja varoitti Venezuelaa "provokatiivisista liikkeistä. Kriisi saatiin lopulta selvitettyä diplomatian keinoin Santo Domingossa järjestetyssä huippukokouksessa, jossa muun muassa Dominikaanisen tasavallan entinen presidentti Leonel Fernández ja Amerikan valtioiden järjestö toimivat välittäjinä. Nicaragua ilmoitti korjaavansa välinsä Kolumbian kanssa. Uribe pyysi elokuussa 2009 anteeksi Ecuadorin puolelle tehtyä iskua. Correa hyväksyi Uriben anteeksipyynnön ja maat alkoivat lämmitellä suhteitaan. Kolumbian ja Venezuelan välit lämpenivät hitaammin. Uribe syytti Venezuelaa FARC-sissien tukemisesta. Kolumbian ja Venezuelan välit pysyivät kireinä entisen puolustusministerin Juan Manuel Santosin valintaan asti. Kolumbian ja Ecuadorin välit palasivat normaalille tasolle marraskuussa 2010. == Lähteet == Luokka:Kansainväliset kriisit Luokka:Ecuadorin historia Luokka:Kolumbian historia Luokka:Venezuelan historia Luokka:Vuoden 2008 politiikka
Hr. Ms. Regulus

Hr. Ms. Regulus oli Alankomaiden laivaston Regulus-luokan apumiinalaiva toisessa maailmansodassa. == Valmistus == Alus tilattiin nimellä Hr. Ms. Regulus Droogdok Mij Soerabajalta, missä köli laskettiin 1941. Alankomaalaisten vetäydyttyä Surabajasta työt keskeytettiin. Alankomaiden laivaston lähettämän tuhoamisosaston asettamat panokset vaurioittivat 2. maaliskuuta 1942 alusta, mutta perän vauriot olivat ainoastaan lieviä. Keisarillisen Japanin laivasto laski aluksen vesille 21. toukokuuta 1943 ja otti sen palvelukseen 7. kesäkuuta 1944 nimellä Nankai.Alankomaiden laivasto Aluksen aseistuksena palvelukseenotettaessa oli neljä 12 cm 45 pituuskaliiperin tykkiä ja kahdeksan 25 millimetrin tyypin 96 ilmatorjuntatykkiä. == Palvelus == Alus ajoi matalikolle Sebucolla 21. syyskuuta 1944 sukellusveneen laukaiseman torpedon osuttua alukseen. Alus irrotettiin ja kunnostettiin, mutta Yhdysvaltain laivaston sukellusvene USS Blenny torpedoi aluksen 16. heinäkuuta 1945 Surabajasta 150 mailia länteen. Alus poistettiin alusluettelosta 30. heinäkuuta. ==Lähteet== Luokka:Regulus- luokan apumiinalaivat Luokka:Alankomaalaiset toisen maailmansodan sotalaivat
Hr. Ms. Ram

Hr. Ms. Ram oli Alankomaiden laivaston Regulus-luokan apumiinalaiva toisessa maailmansodassa. == Valmistus == Alus tilattiin nimellä Hr. Ms. Ram Droogdok Mij Tandjong Priokista, missä köli laskettiin 1941. Alus laskettiin vesille vielä saman vuoden lopulla 10. joulukuuta. Alankomaalaisten vetäytyessä alueelta alus hinattiin 14.-20. joulukuuta Tjilatjapiin. Laivaston lähettämän tuhoamisosaston asettamat panokset tuhosivat maaliskuussa 1942 aluksen. Keisarillisen Japanin laivasto hinautti touko-kesäkuussa 1943 aluksen Surabajaan korjattavaksi. Nanshiniksi nimettyä alusta ei saatu palvelukseen ennen elokuuta 1945 ja se romutettiin.Alankomaiden laivasto Aluksen aseistuksena piti olla palvelukseenotettaessa kolme 8 cm tykkiä ja neljä 25 millimetrin tyypin 96 ilmatorjuntatykkiä. ==Lähteet== Luokka:Regulus-luokan apumiinalaivat Luokka:Alankomaalaiset toisen maailmansodan sotalaivat
Seksistä ja matematiikasta

Seksistä ja matematiikasta on kirjailija Iida Rauman toinen romaani, joka ilmestyi vuonna 2015. Se sai Kalevi Jäntin palkinnon ja Tulenkantaja-palkinnon ja se oli ehdolla Euroopan unionin kirjallisuuspalkinnon, Toisinkoinen- palkinnon ja HelMet-palkinnon saajaksi. Romaani käsittelee järjen kriisiä ilmastonmuutoksen aikana. ==Lähteet== Luokka:Suomalaiset romaanit Luokka:Vuoden 2015 kirjat
Brisbane Roar FC

Brisbane Roar Football Club on jalkapalloseura Brisbanen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Brisbane on voittanut kolmesti: vuosina 2011, 2012 ja 2014. Joukkue perustettiin vuonna 2005 Queensland Roarin tilalle, kun A-League perustettiin. ==Lähteet== Luokka:Australialaiset jalkapalloseurat Luokka:Vuonna 2005 perustetut urheiluseurat Luokka:Brisbane
Bullvaleeni

Bullvaleeni (C10H10) on trisyklisiin alkeeneihin kuuluva orgaaninen yhdiste. Bullvaleeni on huomattava sen fluksionaalisen rakenteen vuoksi ja sen rakenne ja reaktiot ovat hyvin tutkittuja. ==Ominaisuudet ja valmistus== Huoneenlämpötilassa bullvaleeni on väritöntä kiteistä ainetta. Bullvaleenin huomattavin piirre on sille tapahtuvat Cope-toisiintumiset, jotka tekevät rakenteesta fluksionaalisen. Bullvaleenista tunnetaan 10!/3 eli 1 209 600 eri isomeeria, jotka toisiintuvat erittäin nopeasti. Toisiintuminen noudattaa 1. kertaluvun reaktiokinetiikkaa ja reaktion nopeusvakio on huoneenlämpötilassa 3 440 s-1 ja aktivoitumisenergia on 12,6 kcal/mol. Fluksionaalisuudesta seuraa se, että kaikki yhdisteen hiili- ja vetyatomit ovat kemiallisesti samanlaisia ja esimerkiksi NMR-mittauksissa sekä hiilet että vedyt antavat vain yhden signaalin. Bullvaleenin reaktiot ovat tyypillisiä alkeeneille. Se reagoi muun muassa halogeenien kanssa additioreaktiolla ja vedytettäessä kaksoissidoksen pelkistyvät ja syklopropaanirengas aukeaa. Kuumennettaessa bullvaleenia noin 400 °C:n lämpötilaan se hajoaa naftaleeniksi ja vedyksi. Bullvaleenia voidaan valmistaa lähtien syklo-oktatetraeenista. Syklo-oktatetraeeni dimerisoidaan kuumentamalla noin 76 °C:n lämpötilaan. Tästä dimeeristä lohkeaa bentseeniä ja muodostuu bullvaleenia säteilytettäessä sitä UV-valolla. Ensimmäisen kerran bullvaleenia valmisti Gerhard Schröder vuonna 1964 tällä tavoin. Toinen tapa on säteilyttää UV-valolla cis-9,10-dihydronaftaleenia. ==Molekyylin nimi== Bullvaleenin olemassaolon ennustivat William von Eggers Doering ja Wolfgang Roth vuonna 1963. Nimen kerrotaan johtuvan Doeringin lempinimestä "Bull". Toisen tarinan mukaan nimen kerrotaan johtuvan rakennetta epäilleen tohtoriopiskelijan kutsuttua rakennetta hölynpölyksi (englanniksi bull). ==Lähteet== == Aiheesta muualla == Luokka:Alkeenit
HMS Moth (1915)

HMS Moth (viirinumero T70) oli Britannian kuninkaallisen laivaston Insect- luokan tykkivene. == Valmistus == Alus tilattiin Sunderland Shipbuilding Companyltä, missä köli laskettiin vuonna 1915. Alus laskettiin vesille saman vuoden lopulla 9. lokakuuta ja otettiin palvelukseen 5. tammikuuta 1916. == Palvelus == Ensimmäisessä maailmansodassa alus siirrettiin rahtialuksella yhdessä sisaralustensa HMS Mantiksen, HMS Tarantulan ja HMS Gnatin kanssa Abadaniin Persiaan, jossa oli Anglo-Persian Oil Companyn öljyputken päätepiste ja öljynjalostamo. Abadanista tykkiveneet siirtyivät omin voimin Tigrikselle sijoitettuun laivueeseen lähelle Bagdadia. Ne osallistuivat toiseen Mesopotamian operaatioon ottomaaneja vastaan.CombinedFleet Venäjän vallankumouksessa alus osallistui Pohjois-Venäjän tapahtumiin sisaralustensa HMS Cicalan, HMS Cockchaferin, HMS Cricketin ja HMS Glowwormin kanssa tukien valkoisten sotatoimia bolsevikkeja vastaan. Se lähti 1. huhtikuuta 1919 Abadanista RFA War Bahadurin saattamana Suezille ja Port Saidiin, mistä matka jatkui HMS Dianan saattamana. Alus saapui 1. kesäkuuta Plymouthiin, mistä se jatkoi matkaansa Mantiksen kanssa Venäjälle heinäkuussa. Alus palasi lokakuussa muiden tykkiveneiden mukana Britteinsaarille. Chathamista alus lähti 17. tammikuuta 1920 Kiinan asemalle yhdessä sisaralustensa Cicalan, Cricketin, Cockchaferin ja Mantiksen kanssa sluuppi HMS Magnolian saattaamana. Osasto jatkoi 5. helmikuuta matkaansa Devonportista HMS Bluebellin, HMS Colombon, HMS Foxgloven, HMS Hollyhockin ja Magnolian saattamina. Osaston mukana oli lisäksi tankkeri RFA Ebonol Port Saidiin, missä osastoon liittyi RFA Dredgol. Tykkiveneet saapuivat 12. kesäkuuta Hongkongiin, jossa Moth viipyi kunnostettavana aina lokakuuhun ennen siirtoaan läntiselle joelle. Vuonna 1929 alus osui Jangtsella kiveen, mikä aiheutti alukselle vaurioita. Aluksen miehistö upotti aluksensa 12. joulukuuta 1941. Hylky joutui japanilaisten haltuun 25. joulukuuta, ja se kunnostettiin. Alus liitettiin 1. heinäkuuta 1942 keisarillisen Japanin laivastoon nimellä Suma. Se upposi 19. maaliskuuta 1945 osuttuaan miinaan Anchingissa, ja se poistettiin alusluettelosta 10. toukokuuta.nishida == Lähteet == * ===Viitteet=== Luokka:Insect-luokan tykkiveneet
Sings George Gershwin

Sings George Gershwin on kreikkalaislaulaja María Farantoúrin livetallenne vuodelta 2007. Albumilla Farantoúri laulaa George Gershwinin säveltämiä ja Ira Gershwinin sekä Dubose Heywardin sanoittamia kappaleita. Albumilla vierailee kreikkalainen Tásis Christogiánnis. == Kappaleet == #Embraceable You #The Man I Love #Clap Yo’ Hands #The Half of It, Dearie Blues #Somebody from Somewhere / Someone to Watch Over Me #Oh, Lady Be Good (mukana Tásis Christogiánnis) #I Got Rhythm (mukana Tásis Christogiánnis) #Summertime #It Ain’t Necessarily So #My Man’s Gone Now #A Woman Is a Sometime Thing (mukana Tásis Christogiánnis) #Bess, You Are My Woman Now (mukana Tásis Christogiánnis) #I Got Plenty O’ Nuttin (mukana Tásis Christogiánnis) == Aiheesta muualla == * allmusic.com Luokka:María Farantoúrin albumit Luokka:Vuoden 2007 konserttitallenteet
Terho Ojanperä

Terho Aulis Ojanperä (s. 1954Suomen valtiokalenteri 2012, s. 712. Helsinki 2012. ISBN 978-952-14-1779-5) on toiminut Ylivieskan kaupunginjohtajana 2010–2018, ja hän voitti vastaehdokaansa Kannuksen kaupunginjohtajan Terttu Kortteen äänin 30–5. Aiemmin Ojanperä on toiminut Kauhavan kehitysjohtajana 2009–2010 ja Ylihärmän kunnanjohtajana 2004–2008. Eläkkeelle Ojanperä jäi 2018, jolloin hänen seuraajakseen Ylivieskan kaupunginjohtajaksi valittiin Maria Sorvisto. Ojanperä valittiin Ylivieskan kaupunginvaltuustoon vuoden 2021 kuntavaaleissa kokoomuksen sitoutumattomana ehdokkaana. == Lähteet == Luokka:Ylihärmän kunnanjohtajat Luokka:Ylivieskan kunnan-, kauppalan- ja kaupunginjohtajat Luokka:Ylivieskan kaupunginvaltuutetut Luokka:Vuonna 1954 syntyneet Luokka:Elävät henkilöt
Clearview

Clearview on Poets of the Fallin seitsemäs studioalbumi, joka julkaistiin 30. syyskuuta 2016.http://kaaoszine.fi/rockin-ystaville-iloisia-uutisia-poets-of- the-fallilta-uusi-albumi-syyskuussa/ Albumilta julkaistiin 5. elokuuta 2016 single ”Drama for Life”.iTunes: Poets of the Fall – Drama for Life Albumi debytoi Suomen virallisen listan toisella sijalla. == Kappaleet == == Arvostelut == * Soundi: Vastustamattoman virtaviivainen Poets Of The Fall Viitattu 2.9.2021. == Lähteet == == Aiheesta muualla == * Luokka:Poets of the Fallin albumit Luokka:Vuoden 2016 albumit
The Age of the Understatement

The Age of the Understatement on brittiläisen indie rock/pop -superyhtye The Last Shadow Puppetsin debyyttialbumi, joka julkaistiin 15. huhtikuuta 2008. Se debytoi Suomen virallisen listan sijalla 111. Albumilta julkaistiin kolme singleä, "The Age of the Understatement", "Standing Next to Me" ja "My Mistakes Were Made for You". The Age of the Understatement sai kriitikoilta positiivisen vastaanoton. == Kappaleet == # # # # # # # # # # # # == Arvostelut == * Metacritic: 77/100Metacritic aggregate * Allmusic: Allmusic review * Entertainment Weekly: B+Entertainment Weekly * Pitchfork Media: 7.7/10Pitchfork Media * Rolling Stone: Rolling Stone * Soundi: Soundi == Lähteet == Luokka:Vuoden 2008 esikoisalbumit Luokka:The Last Shadow Puppetsin albumit
Siperia opettaa

Siperia opettaa on joulukuussa 2011 Jim-kanavalla esitetty 3-osainen dokumenttisarja, jossa seurataan valokuvaajan Andrea Schilirón ja kolmen lumilautailijan Naku Piiraisen, Tomi Passin sekä Stefano Benchimolin matkaa kohti siperiaa. == Jaksot == Jaksot Nimi Ensiesitys 1\. Matka alkaa 9. joulukuuta 2011 2\. Syvemmälle Siperiaan 16. joulukuuta 2011 3\. Määränpää lähestyy 23. joulukuuta 2011 Luokka:2010-luvun suomalaiset dokumenttiohjelmat Luokka:Jimin televisio-ohjelmat
Hartfordin roomalaiskatolinen arkkihiippakunta

Hartfordin roomalaiskatolinen arkkihiippakunta () on katolisen kirkon arkkihiippakunta Connecticutin osavaltiossa Yhdysvalloissa. Siihen kuului 405 pappia, 307 diakonia ja 723 000 jäsentä vuonna 2013. == Piispat ja arkkipiispat == * William Tyler (1843–1849) * Bernard O'Reilly (1850–1856) * Francis Patrick McFarland (1858–1874) * Thomas Galberry (1875–1878) * Lawrence Stephen McMahon (1879–1893) * Michael Tierney (1893–1908) * John Joseph Nilan (1910–1934) * Maurice Francis McAuliffe (1934–1944) * Henry Joseph O'Brien (1945–1968) * John Francis Whealon (1968–1991) * Daniel Anthony Cronin (1991–2003) * Henry Joseph Mansell (2003–2013) * Leonard Paul Blair (2013– ) == Lähteet == Luokka:Kristinusko Connecticutissa Luokka:Yhdysvaltain katoliset hiippakunnat
Central Coast Mariners FC

Central Coast Mariners Football Club on jalkapalloseura Gosfordin kaupungista, Uusi Etelä-Walesin osavaltiosta. Seura pelaa maansa korkeimmalla sarjatasolla A-Leaguessa. Australian mestaruuden Mariners on voittanut kertaalleen vuonna 2013, sekä tullut toiseksi kolme kertaa pudotuspeleissä kausina 2005-2006, 2007-2008 ja 2010-2011. ==Lähteet== Luokka:Australialaiset jalkapalloseurat Luokka:Vuonna 2004 perustetut urheiluseurat
Newcastle United Jets FC

Newcastle United Jets Football Club tai Newcastle Jets on jalkapalloseura Newcastlen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Newcastle on voittanut kaudella 2007–2008. ==Lähteet== Luokka:Australialaiset jalkapalloseurat Luokka:Vuonna 2000 perustetut urheiluseurat
Perth Glory FC

Perth Glory Football Club on jalkapalloseura Perthin kaupungista. Seura pelaa maansa korkeimmalla sarjatasolla A-Leaguessa. Australian mestaruuden Perth Glory on voittanut vuosina 2003 ja 2004. ==Lähteet== Luokka:Australialaiset jalkapalloseurat Luokka:Perth (Länsi-Australia) Luokka:Vuonna 1996 perustetut urheiluseurat
Hilon kansainvälinen lentoasema

Hilon kansainvälinen lentoasema on lentoasema Havaijilla. Se sijaitsee kolme kilometriä itään Hilon kaupungista. Lentoaseman omistaja ja ylläpitäjä on Havaijin liikenneministeriö. Sitä käytti noin 1 280 000 matkustajaa vuonna 2010. == Historia == Rahoitus lentoaseman rakentamiselle myönnettiin vuonna 1927. Rakentaminen alkoi seuraavana vuonna, ja ensimmäiset saarten väliset lennot Hilosta lennettiin vuoden 1929 lopulla. Toisen maailmansodan sytyttyä puolustusvoimat otti lentoaseman haltuunsa, ja siitä tehtiin hävittäjälaivueen kotikenttä. Lentoasema siirtyi laivaston käyttöön vuonna 1943. Matkustajaliikenne lentoasemalla jatkui kuitenkin puolustusvoimien luvalla. Sodan jälkeen sotilastoiminta Hilossa väheni, ja lentoasema palautettiin Havaijin osavaltiolle syyskuussa 1946. Uusi terminaalirakennus valmistui joulukuussa 1953. Nykyisen nimensä lentoasema sai vuonna 1989. Sitä ennen sen nimi oli General Lyman Field. == Lentoyhtiöt ja kohteet == * Hawaiian Airlines – Honolulu, Kahului * ʻOhana by Hawaiian – Kahului * United Airlines – Los Angeles == Lähteet == == Aiheesta muualla == * Luokka:Yhdysvaltain lentoasemat Luokka:Havaijin rakennukset ja rakennelmat Luokka:Hilo
Yleinen mielipide ensimmäisessä maailmansodassa

Yleinen mielipide ensimmäisessä maailmansodassa oli sotaa käyvissä maissa yleensä sodan kannallaTaylor s. 86. Oman maan propaganda syytteli vihollismaita ja loi ajatuksen oikeutetusta sodasta. Englannissa kansan viha näkyi saksalaisten liikkeiden ryöstelynä. Saksassakin sattui välikohtauksia venäläisiä ja näiksi luultuja vastaanHannula s. 1940. Saksassa sosialistitkin siirtyivät sodan kannalle. Kukaan sotaan vieneistä johtajista ei joutunut kansan epäsuosioon sodan takia. Kansat uskoivat voittoon. Vaikka sodan alkua juhlittiikin näyttävästi Saksassa, rintamalle menijät kokivat pelkoa. Myös rintamalle lähtevien sukulaiset olivat elokuun 1914 alkupäivinä huolissaan omiensa kohtalostaEnglund s 16. Tunnettuja sodan vastustajia olivat Lenin ja George Bernard ShawTaylor s 86. Jo vuoden 1914 loppupuolella näkyi vapaaehtoisten sotaan lähtevien väheneminen. == Lähteet == * *Hannula J. O.: Maailmansodan historia I, Helsinki: Otava 1938 *Maailmansota 1914-1918, Erich Otto Volkmann, WSOY 1932 * * === Viitteet === Luokka: Ensimmäinen maailmansota
Unto Katajamäki

Unto Katajamäki on tamperelainen kirjailija, joka on aiemmin toiminut muun muassa lukion rehtorina ja opetustoimenjohtajana. Koulutukseltaan hän on filosofian maisteri, pääaineena yleinen historia. Katajamäki on julkaissut parikymmentä kirjaa: historiallisia romaaneja, jännitysromaaneja sekä tieto- ja oppikirjoja. Jännitysromaaneissa hän käsittelee ajankohtaisiin tapahtumiin liittyviä rikoksia. Historialliset romaanit sijoittuvat lähihistoriaan, muun muassa toisen maailmansodan jälkeisiin traagisiin tapahtumiin. Katajamäki on Suomen Kirjailijaliiton, Suomen tietokirjailijat ry:n, Pirkkalaiskirjailijoiden ja Suomen Dekkariseuran jäsen. == Teokset == === Jännitysromaanit === * * * * * * Arkeologit. Bookcover, 2023. ISBN 9789527349168 === Historialliset romaanit === * * Kun kellot vaikenivat. Bookcover, 2017 * Kosolan kujanjuoksu. Bookcover, 2018 * Maanpetturit. Bookcover 2019 * Veritorstai. Bookcover 2020 === Oppi- ja tietokirjat === * Lukion historian kertauskirja 1900-luku.WSOY 1981 * Lukion historian kertauskirja 1800-luku. WSOY 1983 * Lukion yhteiskuntaopin kertauskirja. WSOY 1984 * Etelä-Pohjanmaan kotiseutuhistoria (työryhmä). Etelä-Pohjanmaan maakuntaliitto 1985 * Historian ydin 1. WSOY 1991 * Historian ydin 2. WSOY 1992 * Repetitionsbok i historia. Söderström &C;:o 1985 * Elävää historiaa 8 (työryhmä). kustannuskiila 1991 * Elävää yhteiskuntaoppia 9 (työryhmä). Kustannuskiila 1988 * Opettajan opas 8 (työryhmä). Kustannuskiila 1989 * Opettajan opas 9 (työryhmä) Kustannuskiila 1991 * Lukion historian kertauskirja (työryhmä). WSOY 2007 == Lähteet == * * === Viitteet === Luokka:Suomalaiset kirjailijat Luokka:Suomen koulujen rehtorit Luokka:Syntymävuosi puuttuu Luokka:Elävät henkilöt
Touko Kosonen

Touko Valter Kosonen (10. marraskuuta 1927 TurkuLakimiesmatrikkeli 1970, Suomen lakimiesliitto s. 415 – 21. huhtikuuta 2014Säätiön hallinto. Turun kauppaopetussäätiö (Web Archive).) oli suomalainen juristi. Hän oli Turun hovioikeuden hovioikeudenneuvos 1968–1988 ja hovioikeuden presidentti 1988–1993. Vuosina 1970–1984 hän oli Turun yliopiston prosessioikeuden vt. professori.Facta 2001, Täydennysosa 1990, WSOY 1990, s. 326.WSOY Iso Tietosanakirja 4. osa, s. 449, WSOY 1997. == Lähteet == Luokka:Suomen hovioikeuksien presidentit Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1927 syntyneet Luokka:Vuonna 2014 kuolleet
Epsilon Persei

Epsilon Persei on kahdesta tähdestä koostuva tähtijärjestelmä Perseuksen tähdistössä.http://www.dibonsmith.com/per_epsilon.htm Sen magnitudi on +2.88. Epsilon Persei sijaitsee noin 538,22 valovuoden päässä maapallosta.https://www.universeguide.com/star/epsilonpersei == Lähteet == Luokka:Tähdet
Azerbaidžan lasten Eurovision laulukilpailussa

Azerbaidžan on osallistunut Lasten Eurovision laulukilpailuun neljä kertaa, ensimmäisen kerran vuonna 2012. Tuolloin Suada Alakbarova & Omar Sultanov esittivät kappaleen "Girls and Boys (Dünya Sənindir)" ja sai 49 pistettä sijoittuen seitsemänneksi. Vuonna 2013 Azerbaidžan sijoittui yhdenneksitoista, kun Rustam Karimov lauloi kappaleen "Me and My Guitar". Azerbaidžan ei osallistunut vuosien 2014–2017 kilpailuihin, mutta se palasi vuoden 2018 kilpailuun. Vuonna 2019 Azerbaidžan ilmoitti vetäytyvänsä kilpailusta. Azerbaidžan ilmoitti kuitenkin palaavansa kilpailuun vuonna 2021 edustajanaan Sona Azizova. ==Osallistujat== Vuosi Esittäjä Kappale Sijoitus Pisteet 2012 Suada Alakbarova & Omar Sultanov "Girls and Boys (Dünya Sənindir)" 11 49 2013 Rustam Karimov "Me and My Guitar" 7 66 2018 Fidan Hüseynova "I Wanna Be Like You" 16 47 2021 Sona Azizova "One Of Those Days" 5 151 ==Lähteet== ==Aiheesta muualla== *Azerbaidžan lasten Eurovision laulukilpailun sivustolla Luokka:Lasten Eurovision laulukilpailut maittain Luokka:Azerbaidžan Eurovision laulukilpailussa
FFA Cup

Football Federation Australia Cup eli lyhyesti FFA Cup tai sponsorointi syistä Westfield FFA Cup on Australian jalkapallon vuosittain järjestettävä turnaus. Se perustettiin vuonna 2014. ==Voittajat== Vuosi Voittaja Toinen 2014 Adelaide United Perth Glory 2015 Melbourne Victory Perth Glory 2016 Melbourne City Sydney FC 2017 Sydney FC Adelaide United 2018 Adelaide United Sydney FC 2019 Adelaide United Melbourne City ===Joukkueittain=== # Joukkue Mestaruudet 1\. Adelaide United 3 2\. Melbourne City 1 Melbourne Victory Sydney FC ==Lähteet== Luokka:Australian jalkapallokilpailut Luokka:Kansalliset jalkapallocupit
Quo Vadis (ravintola)

Quo Vadis on ravintola Sohon alueella Lontoossa. Se sijaitsee Dean Streetillä samassa rakennuksessa, jossa Karl Marx asui vuosina 1851–1856.Restaurant: Quo Vadis, London W1 The Guardian. Ravintolan perusti italialainen Pepino Leoni vuonna 1926, mutta nykyään sen ruokalista on moderni brittiläinen. Ravintolan omistavat veljekset Sam ja Eddie Hart. 1990-luvulla omistajakuntaan kuului taiteilija Damien Hirst. Ravintolan ulko-oven oikealla puolella sijaitsee yksi Lontoon nenistä. Quo Vadis on saanut hyviä arvosteluja ravintolakriitikoilta, ja muun muassa Gordon Ramsay on kehunut sitä suosikkiravintolakseen.Gordon Ramsey fires new salvo at Marco Pierre White Evening Standard. ==Lähteet== Luokka:Soho (Lontoo) Luokka:Ravintolat Yhdistyneessä kuningaskunnassa Luokka:Lontoon nähtävyydet Luokka:Karl Marx
Ingvar Krook

Rolf Ingvar Krook (19. helmikuuta 1941 Vaasa – 8. joulukuuta 2018 Vaasa) oli suomalainen juristi, koulutukseltaan oikeustieteen tohtori. Hän oli Vaasan hovioikeuden jäsen 1976–1989, korkeimman oikeuden jäsen 1989Facta 2001, Täydennysosa 1990, s. 328. WSOY 1990. WSOY Iso Tietosanakirja, osa 5, s. 35. WSOY 1996.–1998 ja Vaasan hovioikeuden presidentti 1998–2004. Hän oli opettajana Vaasan kauppakorkeakoulussa 1969–1980.Finlands Högsta Domstol. == Lähteet == == Aiheesta muualla == *Ingvar Krookin muistokirjoitus Helsingin Sanomissa. Luokka:Korkeimman oikeuden jäsenet Luokka:Suomen hovioikeuksien presidentit Luokka:Vuonna 1941 syntyneet Luokka:Vuonna 2018 kuolleet
Hobokenin junaturma

Hobokenin junaturma sattui 29. syyskuuta 2016 Hobokenin rautatieasemalla, New Jerseyn osavaltiossa, Yhdysvalloissa. Lähijuna törmäsi aamulla noin kello puoli yhdeksän paikallista aikaa asemahalliin. Turmassa sai surmansa yksi ihminen ja 114 loukkaantui. Kuollut ihminen oli aseman laiturilla ollut nainen, joka jäi romujen alle. == Lähteet == ==Aiheesta muualla== Luokka:Junaonnettomuudet Yhdysvalloissa Luokka:Vuoden 2016 junaonnettomuudet Luokka:Onnettomuudet New Jerseyssä
Harhama (kirja)

Harhama on vuonna 1909 julkaistu Irmari Rantamalan pääteos. Kirjaa ennakkomainostettiin ilmestymisvuonna laajasti ja sen mainostettiin olevan laaja, 6000-sivuinen kirjallisuuden merkkiteos. Aikalaiskriitikot myönsivät teoksessa olevan ansioita, mutta kokonaisuudessaan "kauniit yksityiskohdat, joita siinä epäilemättä on, katoavat ylenmääräiseen, kaikki hukuttavaan sanatulvaan".L.P.:n kritiikki Raatajassa 12/1909 J. Aawik kirjoitti Ajassa julkaistussa perusteellisessa kritiikissä, että ::»Harhaman» tekijä ei ole aivan vailla ansioita: hänellä on todellakin primitiivistä voimaa ja persoonallisuutta, joka saattaa vaikuttaa ja vetää mukaansa. Hänen luonnonkuvauksillaan on joskus todellakin tunnelmallista runoutta ja virkistävää tuoreutta ja hänen symbolisminsakin tulee välistä suggeroivaksi ja panee mietiskelemään. Hänellä on myöskin synkkää traagillisuutta ja miehekästä vakavuutta. »Harhamasta» olisi voinut tulla parempi ja hienompi teos, ehkä todellakin intressantti taideteos, jos se olisi toisin kirjoitettu, s. o. jos siinä olisi vältetty niitä paheita, joita se potee, nimittäin jos olisi vältetty pitkäveteisyyksiä, kerrantoja sekä turhanpäiväisiä sivuseikkoja ja laimeita ylimalkaisuuksia, jos sen kompositsioni olisi kiinteämpi ja vankempi ja vaikutusten asteellisuus taitavammin laskettu, jos sen tyyli olisi tiivistetympi, muovaillumpi ja hienompi, ja yleensä jos tekijä olisi tarjonnut sen, mikä hänellä oli originaalista ja omaperäistä, suppeammassa ja huolellisemmassa muodossa.J. Aawik. Aika 3/1910 Laajan kokonsa vuoksi kirja julkaistiin niteinä. Sekä ensimmäisen ja toinen osa julkaistiin kolmena niteenä. Teoksen laaja kolmas osa jäi julkaisematta. Käsikirjoituksen loput 3000 sivua ovat kadonneet.Markku Eskelinen. Untolan julkaisematon tuotanto. Raukoilla rajoilla-blogi 12.9.2016 Myöhemmin Rantamalan kirjaa on arvostettu osana Untolan "kirjallista kokonaistaideteosta".Markku Eskelinen. Harhama. Raukoilla rajoilla-blogi 9.9.2016 Irmari Rantamala oli yksi kirjailija Algot Untolan monista nimimerkeistä. == Lähteet == == Aiheesta muualla == * Harhama - ensimmäinen osa, ensimmäinen nide. Doria * Harhama - ensimmäinen osa, toinen nide. Doria * Harhama - ensimmäinen osa, kolmas nide. Doria * Harhama - toinen osa, ensimmäinen nide. Doria * Harhama - toinen osa, toinen nide. Doria * Harhama - toinen osa, kolmas nide. Doria Luokka:Vuoden 1909 kirjat
Esko Kunnamo

Esko Sulevi Kunnamo (29. toukokuuta 1929 Viipuri – 23. tammikuuta 2014 HelsinkiMuistot, hs.fi) oli suomalainen diplomaatti, koulutukseltaan ekonomi. Hän oli ulkoasiainhallinnon palveluksessa vuodesta 1967 ja oli suurlähettiläs Kuwaitissa ja samalla Abu Dhabissa Yhdistyneissä arabiemiirikunnissa 1985–1989 ja Lagosissa Nigeriassa 1989–1993.Facta 2001, Täydennysosa 1990, WSOY 1990, s. 329WSOY Iso Tietosanakirja 5. osa, s. 65, WSOY 1996 == Lähteet == Luokka:Suomen suurlähettiläät Luokka:Vuonna 1929 syntyneet Luokka:Vuonna 2014 kuolleet
Kurittukosken voimalaitos

thumb|280px|Kurittukosken voimalaitos.Kurittukosken voimalaitos on Kemijoki Oy:n rakentama vesivoimala, joka valmistui 1987. Se sijaitsee Sodankylässä Kitisen yläjuoksulla. Sen putous on 11 metriä ja teho 15,5 MW.Facta 2001, Täydennysosa 1990, WSOY 1990, s. 330 Se tuottaa nykyisin energiaa 42 gigawattituntia (GWh) vuodessa. Voimalaitoksessa on yksi koneisto. Sen kolmen maapadon pituus on 973 metriä ja kahden betonipadon pituus on 36 metriä. Tulva-aukkoja on yksiKurittukoski, Kemijoki Oy == Lähteet == Luokka:Sodankylä Luokka:Suomen vesivoimalat Luokka:Suomen padot
Juhani Kurkijärvi

Martti Juhani Kurkijärvi (29. syyskuuta 1938 Helsinki – 4. marraskuuta 2005 Turku) oli suomalainen fyysikko. Hän oli Åbo Akademin teoreettisen fysiikan professori 1987–2001. Hänen tutkimuskohteitaan olivat statistinen fysiikka ja matalat lämpötilat.Facta 2001, Täydennysosa 1990, WSOY 1990, s. 330Muistokirjoitus, hs.fi == Lähteet == Luokka:Suomalaiset fyysikot Luokka:Suomalaiset professorit Luokka:Åbo Akademin professorit Luokka:Vuonna 1938 syntyneet Luokka:Vuonna 2005 kuolleet
Way Home

Way Home on kreikkalaislaulaja María Farantoúrin livealbumi vuodelta 2007. Albumilla Farantoúri laulaa itselleen tärkeitä kappaleita uransa varrelta. Albumi on äänitetty Farantoúrin konserteissa Utrechtissa, Bruggessa sekä Antwerpenissa keväällä 2003.Way Home -albumin vihkonen == Kappaleet == # O efiáltis tis Persefónis (Ο εφιάλτης της Περσεφόνης) # Eiríni (Ειρήνη) # Aprílis (Απρίλης) # Ómorfi póli (Όμορφη πόλη) # Mílo mou kókkino (Μήλο μου κόκκινο) # O kaïxís (Ο καϊξής) # Treis kalogéroi (Τρεις καλογέροι) # Giánni mou (Γιάννη μου) # Vléfaró mou (Βλέφαρό μου) # Lei lim lei # Oi chrismoí tis Sívyllas (Οι χρησμοί της Σίβυλλας) # Perimpanoú (Περιμπανού) # O Kemál (Ο Κεμάλ) # Synnefiasméni Kyriakí (Συννεφιασμένη Κυριακή) # Tin pórta anoígo to vrády (Την πόρτα ανοίγω το βράδυ) # Dióti den synemorfóthin (Διότι δεν συνεμορφώθην) # Drómoi palioí (Δρόμοι παλιοί) # O ýpnos se týlixe ( Ο ύπνος σε τύλιξε) == Lähteet == == Aiheesta muualla == * allmusic.com Luokka:María Farantoúrin albumit Luokka:Vuoden 2007 konserttitallenteet
Hans-Olof Kvist

Hans-Olof Samuel Kvist (s. 1941Mikko Malkavaara, Diakoni ja diakoninvirka s. 156 Suomen ev.-lut. kirkon julkaisuja 26) on suomalainen teologi. Hän on ollut Åbo Akademin systemaattisen teologian professori 1988–2005. Hänen tutkimuskohteensa on ollut uskonnonfilosofiaFacta 2001, Täydennysosa 1990, WSOY 1990, s. 332 ja eettiset kysymykset. Hän on osallistunut evankelisluterilaisen kirkon edustajana ekumeeniseen toimintaan.WSOY Iso Tietosanakirja 5. osa, s. 113, WSOY 1996Hans-Olof Kvistin haastattelu, Åbo Akademin sivulla == Lähteet == Luokka:Suomalaiset teologit Luokka:Suomalaiset professorit Luokka:Åbo Akademin professorit Luokka:Vuonna 1941 syntyneet Luokka:Elävät henkilöt Luokka:Systemaattinen teologia
Frauke Petry

Frauke Petry (s. 1. kesäkuuta 1975 Dresden) on saksalainen poliitikko ja Saksan liittopäivien jäsen sitoutumattomana edustajana ja Saksi-Anhaltin osavaltioparlamentin jäsen. Hän toimi Vaihtoehto Saksalle (AfD)-puolueen puheenjohtajana 2015–2017. Petry opiskeli kemiaa Readingin yliopistossa Englannissa ja väitteli myöhemmin tohtoriksi Göttingenin yliopistossa. Ennen politiikkaan siirtymistä hän työskenteli yrittäjänä. Syyskuussa 2017 pidettyjen liittopäivävaalien jälkeen Petry erosi puolueen parlamenttiryhmästä, puheenjohtajan tehtävästä ja seuraavana päivänä koko puolueesta. Taustalla epäillään olevan erimielisyyksiä Petryn ja toisen puheenjohtajan Jörg Meuthen edustamien linjojen välillä. Petryn puoliso on AfD:n paikallispoliitikko Marcus Pretzell. Petryllä on kuusi lasta, joista neljä aiemmasta avioliitosta ja kaksi Pretzellin kanssa. ==Lähteet== ==Aiheesta muualla== * Meaney, Thomas: The New Star of Germany's Far Right The New Yorker. 26.9.2016. Luokka:Vaihtoehto Saksalle Luokka:Saksan puolueiden puheenjohtajat Luokka:Saksalaiset poliitikot Luokka:Vuonna 1975 syntyneet Luokka:Elävät henkilöt
Kumpi nauttii enemmän – mies vai nainen?

Kumpi nauttii enemmän – mies vai nainen? Palkaton läänintaiteilija rakkauden läänissä on Jouko ja Juha Turkan kirjoittama näytelmä. Se sai kantaesityksensä Jouko Turkan ohjaamana Lappeenrannan kaupunginteatterissa 1995. Näytelmä oli tulevan niin sanotun rakkaustrilogian ensimmäinen osa. Seuraavat osat olivat Tampereen Työväen Teatterin Rakkaita pettymyksiä rakkaudessa (1996) ja Porin Teatterin Täysin tyydytetty nainen (1997). == Näytelmän tausta == Lappeenrannan kaupunginteatterin uusi johtaja Helena Anttonen pyysi Jouko Turkkaa vierailemaan teatterissa, joko valmiilla näytelmällä tai omalla tekstillä. Turkka ilmoitti kirjoittavansa näytelmän itse ja ehdotti kolmea eri aihetta: Saimaannorppa hengiltä, Miehikkäläinen yksityinen vakoiluopisto, tai Kumpi nauttii enemmän. Poikansa Juhan avustuksella Turkka kirjoitti näytelmän Lappeenrantaan mittatilaustyönä, ottaen huomioon pienen teatterin resurssit. Näytelmän pääosissa esiintyivät Milka Ahlroth ja Markku Toikka. Näytelmä vieraili Bonnin näytelmäfestivaaleilla keväällä 1996 ja näytelmä on myös käännetty saksan kielelle. == Lähteet == Luokka:Suomalaiset näytelmät
Ydinperhe (yhtye)

__NOTOC__ Ydinperhe on suomalainen hardcore punk -yhtye, joka perustettiin Helsingissä vuonna 2008. Siihen ovat kuuluneet perustamisestaan asti laulaja Matti, kitaristi Hanna, basisti Vilja ja rumpali Heikki. Yhtye käyttää musiikissaan perinteisen yhdysvaltalaisen hc-punkin elementtejä. Sanoitukset eivät ole genrelle tyypillisesti kovinkaan poliittisia, vaikka kappaleet käsittelevätkin negatiivisessa perspektiivissä sosiaalisen, taloudellisen ja yhteiskunnallisen vallankäytön ylivoimaisuutta yksilöön verrattuna. Ydinperhe sai positiivista huomiota jo kahden ensimmäisen vuotensa aikana. Sen kaksi ensimmäistä pienjulkaisua myytiin loppuun ja Infernon Mika Kuusinen kehui yhtyettä yhdeksi tyylilajinsa parhaista. Yhtye on kiertänyt lukuisia kertoja ulkomailla, kuten Euroopassa sekä Yhdysvalloissa. == Diskografia == === Studioalbumit === * * * === EP:t === * * === Split-albumit === * * == Lähteet == == Aiheesta muualla == * Ydinperhe @ bandcamp.com Luokka:Suomalaiset hardcore punk -yhtyeet
Anna af Forselles-Schybergson

Anna Charlotta Elisabeth af Forselles-Schybergson (21. marraskuuta 1863 Elimäki – 11. maaliskuuta 1942) oli suomalainen taidemaalari.Suomen Kuvataiteilijamatrikkeli : Anna af Forselles-Schybergson Anna af Forselles- Schybergsonin vanhemmat olivat eversti Fredrik af Forselles ja Adolfina Emilia Kellander. Hän oli naimisissa vuodesta 1897 Turun hovioikeuden kanneviskaalin Gustaf Arvid Schybergsonin kanssa. Anna af Forselles-Schybergson kävi Suomen Taideyhdistyksen piirustuskoulua 1880–1882 ja 1883–1886 sekä opiskeli Adolf von Beckerin yksityisessä akatemiassa ja Maria Wiikin johdolla. Pariisissa hän opiskeli Académie Colarossissa 1886–1887 sekä Puvis de Chavannesin johdolla 1891. Hän osallistui Suomen Taiteilijain näyttelyihin vuosien 1892 ja 1904 välillä sekä vielä vuonna 1924. Forselles-Schybergson toimi piirustuksenopettajana oppikoulussa ja Suomen Taideyhdistyksen piirustuskoulussa Turussa 1889–1890. Hän maalasi pääasiassa eläinaiheisia maalauksia. == Palkinnot == * III palkinto dukaattikilpailussa 1888 * II palkinto dukaattikilpailussa 1894 == Lähteet == == Aiheesta muualla == * Suomalaisen kuvataiteen bibliografia : Anna af Forselles-Schybergson Luokka:Suomalaiset taidemaalarit Luokka:Vuonna 1863 syntyneet Luokka:Vuonna 1942 kuolleet